Krízový plán

1. **Charakteristika ochorenia**

COVID-19 (Koronavírus) je infekčné ochorenie, vyvolané koronavírusom SARS-CoV-2, ktorý patrí do rodu Betacoronavirus a bol po prvý raz identifikovaný u pacientov so závažným respiračným ochorením v decembri roku 2019 v čínskom meste Wu-chan. Postihuje hlavne dýchací systém, v ťažkých prípadoch vyvoláva ťažkú pneumóniu (zápal pľúc) a môže viesť k úmrtiu pacienta. Trvanie inkubačnej doby je od 2 do 14 dní a k prenosu infekcie dochádza, kedy je infikovaná osoba ešte bez viditeľných príznakov ochorenia. Prejavuje sa najmä kašľom, dýchavičnosťou, telesnou teplotou nad 38 ◦C, zápalom pľúc a v prípade komplikácií môže skončiť úmrtím.

Spôsob prenosu: Koronavírus SARS-CoV-2 sa prenáša z človeka na človeka – k prenosu dochádza primárne kontaktom s infikovanou osobou, ktorá najmä pri rozprávaní, kašľaní a kýchaní šíri infekčné kvapôčky do svojho okolia. Nový koronavírus, ktorý spôsobuje ochorenie COVID-19, tak ako všetky iné vírusy, žije v bunke živého organizmu. Mimo živej bunky sa nerozmnožuje. Môže určitý čas prežiť na povrchu predmetov kontaminovaných v dôsledku šírenia kvapôčkovou cestou, ale následne, pokiaľ nenájde nového hostiteľa, hynie.

1. **Prevencia šírenia infekcie COVID-19**

**Ranný filter všetkých : meranie TT, dotazníky o kontakte s chorým alebo cestovateľská anamnéza**

Postup pri podozrení na ochorenie klienta

* Pri rannom príchode klientov je urobený skríning so zameraním na akútnu respiračnú infekciu klienta a jeho rodinných príslušníkov - teplota, kašeľ, dýchavica, kontakt s nakazenou osobou alebo osobou s prejavmi inkekcie dýchacej sústavy
* Pri vstupe do DS meranie telesnej teploty bezkontaktným teplomerom
* Ak sa ochorenie prejaví počas denných aktivít – klient je bezodkladne izolovaný v samostatne vyčlenenej miestnosti – na poschodí izba č. 3 so samostatným záchodom. Miestny RÚVZ je ihneď kontaktovaný pre určenie ďalšieho postupu.
* Všetky priestory a povrchy, v ktorých sa klient nachádzal, musia byť následne dôkladne dezinfikované

Postup pri podozrení na ochorenie zamestnanca

* Zamestnanec je povinný informovať zamestnávateľa, že v jeho domácnosti alebo blízkom okolí bol v priamom kontakte s osobou, ktorej bola zistená infekcia COVID-19, alebo je v izolácii - karanténe pre podozrenie na infekciu, má byť bezodkladne izolovaný v domácom prostredí počas 14 dní od posledného kontaktu s chorou osobou
* Telefonicky konzultovať svojho lekára
* Prijímať tekutiny a vitamíny, kľudový režim
* Na pracovisko sa môže vrátiť, ak má potvrdenie od lekára – negatívny test.
1. **Všeobecné zásady, ktoré pomáhajú zabrániť šíreniu respiračných vírusov - zamestnanci**
* Často si umývať ruky teplou vodou a mydlom aspoň 20 sekúnd, následne sa používa dezinfekčný gél na báze alkoholu. Rovnako dôležité je nedotýkať sa tváre neumytými rukami.
	+ - * + Pred odchodom z domu
				+ Pri príchode do práce
				+ Po použití toalety, fúkaní nosa, kýchaní
				+ Po prestávke a denných pracovných činnostiach
				+ Pred prípravou jedla a nápojov
				+ Pred a po konzumácii jedla a nápojov
				+ Pred odchodom z práce
				+ Pri príchode domov
				+ Nepoužívať spoločné uteráky
* Dodržiavať zásady dezinfekcie povrchov v zmysle prevádzkového poriadku a po každej činnosti vetrať.
* Plochy a povrchy, ktorých sa osoby častejšie dotýkajú, napr. kľučky, madlá, dotykové plochy zábradlia schodiska, tlačidlá a pod. po vyčistení neutrálnym čistiacim prostriedkom dezinfikovať s využitím dezinfekčných prostriedkov na báze 0,1% až 0,5% roztoku chlórnanu sodného vo zvýšenej frekvencii.
* V prípade, ak by čistený povrch mohol byť takýmto prostriedkami poškodený, použiť 70% etanol
* Zákaz návštev
* Používať ochranné rúško a rukavice
* Po príchode do práce merať telesnú teplotu bezkontaktným teplomerom
1. **Všeobecné zásady, ktoré pomáhajú zabrániť šíreniu respiračných vírusov - PSS**
* Často si umývať ruky teplou vodou a mydlom, následne sa používa dezinfekčný gél na báze alkoholu
	+ - * + Pri príchode do DS
				+ Po použití toalety
				+ Po prestávke a denných pracovných činnostiach
				+ Pred a po konzumácii jedla a nápojov
				+ Pred odchodom z DS
				+ Nepoužívať spoločné uteráky ale jednorázové papierové utierky
* Po príchode do DS merať telesnú teplotu bezkontaktným teplomerom
* Používať ochranné rúško
* Dodržiavanie min 2 m odstup medzi klientmi
* Používanie jednorazových papierových vreckoviek, ktoré po použití zahodíte do koša
* Vyhýbanie sa blízkemu kontaktu ľuďom s príznakmi nádchy alebo chrípky, dodržiavanie minimálne dvojmetrovej vzdialenosti od každého, kto kýcha alebo kašle
* Vyhýbanie sa miestam s vyššou koncentráciou ľudí
1. **Podmienky prevádzky**
* Tí klienti, ktorí nie sú schopní opatrenia dodržať, sa dočasne zníži ich počet, a dočasne sa zníži časový rozsah poskytovanej sociálnej služby
* Uprednostňovanie individuálnej práce s klientom
* Pravidelná dezinfekcia povrchov, pracovných plôch a pomôcok vo zvýšenej frekvencii - za každé 4 hodiny, v prípade potreby aj častejšie
* vedenie dokumentácie o vykonávaní sanitácie
1. **Postup v prípade identifikácie chorého klienta alebo zamestnanca**

Potvrdeným prípadom COVID-19 – klient – je bezodkladne izolovaný v domácom prostredí. O kontakte s človekom so známym prípadom s potvrdeným ochorením COVID-19, ako aj o vývoji príznakov má telefonicky informovať asistenta sociálnej práce alebo štatutára, príslušného všeobecného lekára klienta alebo regionálneho hygienika RÚVZ.

* Činnosť denného stacionára bude dočasne pozastavená, klienti DS musia byť bezodkladne izolovaní v domácom prostredí.
* Pre zamestnancov budova Denného stacionára slúži ako karanténna budova. Návrat domov je umožnený po uplynutí karanténnej doby (14 dní)
* Asistent sociálnej práce informuje klientov resp. ich rodinných príslušníkov o dočasnom pozastavení poskytovania sociálnej služby, jeho dôvodoch a dôsledkoch
* Klientom a ich rodinným príslušníkom poskytnú telefónne číslo (prípadne aj e-mailovú adresu), na ktorom im v prípade potreby budú poskytovať telefonické či e-mailové poradenstvo
* V prípade dočasného pozastavenia poskytovania sociálnej služby zamestnanci aj naďalej môžu vykonávať iné činnosti – administratívne práce, telefonické a e-mailové poradenstvo klientom, nevyhnutú pomoc klientom pri zabezpečení nákupu, liekov, donášku obedov.

Bezpečnostné opatrenia:

* Chirurgické/ochranné rúško, pracovný odev
* rukavice

 Bezpečnostné opatrenia u klienta s potvrdenou COVID-19:

* Chirurgické/ochranné rúško (FFP2)
* Rukavice
* Ochranný plášť
* Ochrana očí (okuliare, štít)
* Návleky na obuv

1. **Koordinácia a informovanosť**
* Denný monitoring vývoja situácie v SR – sú sledované správy UVZ SR, MZ SR MPSVR SR
* Klienti ako aj ich rodinní príslušníci sú informovaní v adekvátnej forme
* Je vykonané vzdelávanie personálu o povahe vírusu a zopakované sú pravidlá respiračnej hygieny a hygieny rúk ako aj dôkladná dezinfekcia prostredia vrátane kľučiek na dverách, zábradlí a madiel.

Mgr. Ildikó Csécs Mgr. Csík György PhD

 Riaditeľka Štatutár

V Tôni, dňa 29.04.2020